
CONSILIUL JUDEŢEAN

HOTĂRÂRE
privind aprobarea bugetului de venituri şi cheltuieli 

al societăţii PROTECŢIE ŞI PAZĂ BISTRIŢA-NĂSĂUD S.R.L. pe anul 2019 şi estimările pe anii 2020-2021
Consiliul Judeţean Bistriţa-Năsăud, întrunit în şedinţă ordinară, în data de 30 mai 2019 în prezenţa  a 31 consilieri judeţeni;

Având în vedere:

- Expunerea de Motive nr.IX/9357 din 21.05.2019 a Preşedintelui Consiliului Judeţean Bistriţa-Năsăud;

- raportul nr. II/9362 din 21.05.2019 al Direcţiei economice din cadrul Consiliului Judeţean Bistriţa-Năsăud; 


- adresa nr.388 din 14.05.2019 a societăţii PROTECŢIE ŞI PAZĂ BISTRIŢA-NĂSĂUD S.R.L., înregistrată la Consiliul Judeţean Bistriţa-Năsăud sub nr. II/8801/14.05.2019 prin care se transmite Nota de fundamentare nr.387 din 14.05.2019 privind aprobarea bugetului de venituri şi cheltuieli al societăţii PROTECŢIE ŞI PAZĂ BISTRIŢA-NĂSĂUD S.R.L. pe anul 2019 şi estimările pe anii 2020-2021; 

- prevederile Hotărârii nr.2 din 17.05.2019 a reprezentanților Consiliului  Județean Bistriţa-Năsăud pentru exercitarea atribuțiilor Asociatului Unic – Judeţul Bistriţa-Năsăud la societatea PROTECŢIE ŞI PAZĂ BISTRIŢA-NĂSĂUD S.R.L., privind aprobarea bugetului de venituri și cheltuieli pe anul 2019 și execuția bugetară pe anul 2018, transmisă prin adresa nr.425 din 21.05.2019,   înregistrată la Consiliul Judeţean Bistriţa-Năsăud sub nr. II/9354/21.05.2019;

- prevederile art.62 din Legea nr.50/2019 – Legea bugetului de stat pe anul 2019;
- prevederile art.1 lit.b), art.4 alin.(1) lit.a), art.5 şi art.6 alin.(1) din Ordonanţa Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare;
- prevederile art.2 și art.3 din Ordonanța de urgență a Guvernului nr.109/2011 privind guvernanța corporativă a întreprinderilor publice, cu modificările și completările ulterioare;

- prevederile Ordinului ministrului finanţelor publice nr. 3145/2017 privind aprobarea formatului şi structurii bugetului de venituri şi cheltuieli, precum şi a anexelor de fundamentare a acestuia;
- prevederile Hotărârii Consiliului Judeţean Bistriţa-Năsăud nr.46/2018 privind aprobarea preluării de către Judeţul Bistriţa-Năsăud a părţilor sociale deţinute de S.C. „Lucrări Drumuri şi Poduri” S.A. Bistrița la S.C. „LDP Security” S.R.L. Bistriţa;
      - prevederile Hotărârii Consiliului Judeţean Bistriţa-Năsăud nr.47/2018 privind desemnarea reprezentanţilor Consiliului Județean Bistrița-Năsăud pentru exercitarea atribuțiilor asociatului unic – Județul Bistrița-Năsăud la S.C. „LDP Security”  S.R.L. Bistriţa;
- prevederile Hotărârii Consiliului Judeţean Bistriţa-Năsăud nr.100/2018 privind acordarea mandatului special reprezentanţilor Consiliului Judeţean Bistriţa-Năsăud la S.C. „LDP Security” S.R.L. pentru schimbarea denumirii societăţii;

- raportul nr.IA/10215 din 30.05.2019 al Comisiei economice;


- raportul nr.IA/10208 din 30.05.019 al Comisiei de administrație.

În temeiul prevederilor art.91 alin.(1) lit.a), art.98 şi art.115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1 (1) Se aprobă bugetul de venituri şi cheltuieli al societăţii PROTECŢIE ŞI PAZĂ BISTRIŢA-NĂSĂUD S.R.L. pe anul 2019 şi estimările pe anii 2020-2021, conform Anexei nr.1.
(2) Se aprobă anexele de fundamentare a bugetului de venituri şi cheltuieli al societăţii PROTECŢIE ŞI PAZĂ BISTRIŢA-NĂSĂUD S.R.L. pe anul 2019, după cum urmează:  
a) Detalierea indicatorilor economico-financiari prevăzuți în bugetul de venituri şi cheltuieli pe anul 2019 şi repartizarea pe trimestre a acestora, conform Anexei nr.2;

b) Gradul de realizare a veniturilor totale, prevăzut în Anexa nr.3;

c) Programul de investiții, dotări şi sursele de finanțare pe anul 2019, prevăzut în Anexa nr.4;
d) Măsuri de îmbunătăţire a rezultatului brut ṣi de reducere a plăţilor restante, conform Anexei nr.5. 

Art.2 Anexele nr. 1-5 fac parte integrantă din prezenta hotărâre.
Art.3 Prezenta hotărâre a fost adoptată cu un număr de 27 voturi ”pentru” și 4 consilieri județeni nu au votat. 
Art.4 Prezenta hotărâre se publică în Monitorul Oficial al judeţului Bistriţa-Năsăud.
Art.5 Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud şi  societatea PROTECŢIE ŞI PAZĂ BISTRIŢA-NĂSĂUD S.R.L.
Art.6  Prezenta hotărâre se comunică de către Serviciul juridic cu:

- Direcţia economică;

- Societatea PROTECŢIE ŞI PAZĂ BISTRIŢA-NĂSĂUD S.R.L.;
- Instituţia Prefectului judeţul Bistriţa-Năsăud.
             PREŞEDINTE,                                        Contrasemnează:
     EMIL RADU MOLDOVAN                      SECRETARUL JUDEŢULUI,
                                                                               MICA OPREA    

